สังคมข่าวหุ้น
ตลาดหุ้นไทยปิดลบ 1.62 จุด แกว่งแคบหลังฟันด์โฟล์วชะลอ กลุ่มธนาคาร-การเงินเผชิญแรงขายตามกระแสเฟดอาจขึ้นดอกเบี้ยมากกว่าคาด
ตลาดหุ้นไทยปิดลบ 1.62 จุด แกว่งแคบหลังฟันด์โฟล์วชะลอ กลุ่มธนาคาร-การเงินเผชิญแรงขายตามกระแสเฟดอาจขึ้นดอกเบี้ยมากกว่าคาด
7 ก.พ. 2566

ตลาดหุ้นไทยปิดลบ 1.62 จุด แกว่งแคบหลังฟันด์โฟล์วชะลอ กลุ่มธนาคาร-การเงินเผชิญแรงขายตามกระแสเฟดอาจขึ้นดอกเบี้ยมากกว่าคาด นักลงทุนต่างประเทศขายสุทธิ 2,685.74 ล้านบาท ด้านนักลงทุนในประเทศซื้อสุทธิ 2,435.30 ล้านบาท ส่วนแนวโน้มการลงทุนในวันนี้แกว่งแคบ แนวรับ 1,675 แนวต้าน 1,685 จุด
วานนี้ราคาหุ้น DELTA ปิดตลาดที่ 970 บาท +2.11% หลังเปลี่ยนหน่วยการซื้อขาย เป็นเทรดครั้งละ 50 หุ้น ส่งสภาพคล่อง-เก็งกำไรเพียบ บล.เอเซีย พลัส ระบุว่า วานนี้ตลาดปรับมูลค่าซื้อขายขั้นต่ำในหุ้น DELTA จาก 100 หุ้นเป็น 50 หุ้น หลังราคาสูงกว่า 500 บาท มา 6 เดือนติดต่อกัน ช่วยให้นักลงทุนรายย่อยสามารถเข้าถึงหุ้นใหญ่ได้มากขึ้น หนุนให้สภาพคล่องและฟรีโฟลทเพิ่มขึ้น แต่ไม่ได้มีผลให้ปัจจัยพื้นฐานเปลี่ยนแปลงไป
“สภาธุรกิจตลาดทุนไทย-กองทุนส่งเสริมการพัฒนาตลาดทุน” เปิดข้อมูล “การจ่ายเงินปันผลของบริษัทจดทะเบียนในอาเซียน และไทย ก่อนและหลังโควิด-19” พบ บจ.ไทย มีสัดส่วนเงินปันผลเมื่อเทียบกับ GDP อยู่ที่ 4.29% สูงสุดในอาเซียน รองลงมาสิงคโปร์ 3.68% ชี้กลุ่มธุรกิจการเงิน (Financials), กลุ่มอุตสาหกรรมสินค้าจำเป็น (Consumer Staples), สินค้าอุตสาหกรรม (Industrials), สาธารณูปโภค (Utilities) ปันผลสูงสุดอาเซียน ด้าน “บจ.ไทย” ปี 2564 รายได้-กำไรฟื้นตัว แต่ปันผลยังต่ำกว่าก่อนโควิด-19 “กลุ่มพลังงาน” จ่ายปันผลสูงสุด
ตลาดหลักทรัพย์ เอ็ม เอ ไอ (mai) ไฟเขียวหุ้น บริษัท สิวารมณ์ เรียลเอสเตท จำกัด (มหาชน) หรือ SVR เข้าซื้อขายในวันนี้ (8 ก.พ. 2566) กำหนดราคาหุ้น IPO ที่หุ้นละ 2.20 บาท โดยมีมูลค่าหลักทรัพย์ ณ ราคา IPO ที่ 1,122 ล้านบาท
SISB เปิดแผนธุรกิจปี 2566 ตั้งเป้ารายได้เติบโตไม่ต่ำกว่า 20%จากปีก่อน อานิสงส์จากการกลับมาเปิดสถานศึกษาได้ตามปกติ มีจำนวนนักเรียนใหม่ทั้งในและต่างประเทศไหลเข้าต่อเนื่อง ฟากซีอีโอ “ยิว ฮอค โคว” ระบุหลังจากจีนเปิดประเทศส่งผลให้มีจำนวนนักเรียนใหม่ทยอยเข้ามาอย่างคึกคัก เผยในปี 2566 เตรียมเปิดรับนักเรียนเพิ่ม พร้อมเปิดโรงเรียนสาขาเพิ่มอีก 2 แห่ง สนับสนุนผลงานปีนี้เติบโตโดดเด่น
บริษัท บลูบิค กรุ๊ป จำกัด(มหาชน) หรือ BBIK แจ้งตลาดหลักทรัพย์ฯ ว่า บริษัทได้รับแจ้งจากกลุ่มผู้ถือหุ้นใรายใหญ่ของบริษัท ซึ่งประกอบด้วย นายพชร อารยะการกุล, นายปกรณ์ เจียมสกุลทิพย์, นายพิพัฒน์ ประภาพรรณพงศ์ และบริษัท บลูบิค กรุ๊ป โฮลดิ้ง จำกัด (รวมเรียกว่า กลุ่มผู้ถือหุ้นรายใหญ่) เรื่องการปรับโครงสร้างการถือหุ้นของกลุ่มผู้ถือหุ้นรายใหญ่ โดยการทำรายการซื้อขายหุ้นระหว่างนายพชร นายปกรณ์ และนายพิพัฒน์ (รวมเรียกว่ากลุ่มผู้ขาย) และบริษัท บลูบิค กรุ๊ป โฮลดิ้ง จำกัด (ผู้ซื้อ) เมื่อวันที่ 3 ก.พ. 2566 โดยการซื้อขายหุ้นในครั้งนี้เป็นไปเพื่อปรับโครงสร้างการถือหุ้นของบริษัทเท่านั้น
WHAUP ส่งซิกปี 2566 ผลงานแกร่ง ต้นทุนค่าก๊าซลดหนุนมาร์จิ้นพุ่ง ตั้งเป้าหมายสัญญา PPA ที่ลงนามแล้ว 300MW ดันสัญญาซื้อขายไฟฟ้าที่ลงนามปีนี้แตะ 847MW พร้อมติดสปีดชิงงานโรงไฟฟ้าพลังงานทดแทนภาครัฐ ขนาด 200MW ด้านปริมาณน้ำประปาและการจัดการน้ำเสียทั้งหมดปีนี้จะเพิ่มเป็น 168 ล้านลูกบาศก์เมตร
บริษัทหลักทรัพย์ อินโนเวสท์ เอกซ์ จำกัด” ผนึกกำลังพันธมิตร “StockRadars” ฟินเทคผู้พัฒนาแอปพลิเคชันอันดับหนึ่งในการสแกนหาหุ้น พัฒนาบริการและเครื่องมือวิเคราะห์การลงทุน ผลักดันนวัตกรรมใหม่ๆ เพื่อรองรับโลกการลงทุนแห่งอนาคต
ธนาคารทิสโก้เปิด 5 ทริกเลือกประกันมะเร็งที่คุ้มครองอย่างคุ้มค่า รับ “วันมะเร็งโลก” ชี้เป็นหนึ่งในการวางแผนการเงินเพื่อการเกษียณ ปกป้องความมั่งคั่งไม่ให้หมดไปจากการเจ็บป่วย พร้อมแนะรีบทำตั้งแต่สุขภาพยังแข็งแรงเพื่อป้องกันการปฏิเสธการรับประกัน